open-index/open-wikipedia-markdown huggingface dataset:
Μπατσάνα Αραμπούλι

Ο **Μπατσάνα Αραμπούλι** (*Bachana Arabuli*, , γενν. 5 Ιανουαρίου 1994) είναι Γεωργιανός επαγγελματίας ποδοσφαιριστής, ο οποίος αγωνίζεται ως επιθετικός για τη Λαμία. 

## Σταδιοδρομία σε συλλόγους
Ο Αραμπούλι έκανε το επαγγελματικό ντεμπούτο του για τη Ντίλα Γκόρι στις 30 Μαρτίου 2013, σε έναν αγώνα εναντίον της ΦΚ Ζουγκντίντι. Ακολούθως, πέρασε έξι μήνες στην Ισπανία, όπου έπαιξε ως δανεικός στη Β ομάδα της Αλκορκόν στην Τερθέρα Ντιβισιόν.  

Στη συνέχεια, αγωνίστηκε στις γεωργιανές Τσχινβάλι, Ντιναμό Τιφλίδας και Σαμτρέντια και στις ουγγρικές Μπαλμαζουιβάροσι ΦΚ και Πούσκας Ακαντέμια ΦΚ. 

Στις 18 Ιουλίου 2019, υπέγραψε τριετές συμβόλαιο με τον Πανιώνιο. 

Στις 22 Σεπτεμβρίου 2020, υπέγραψε μονοετές συμβόλαιο με τη Λαμία, με ελεύθερη μεταγραφή. 

## Διεθνής σταδιοδρομία
Ο Αραμπούλι έκανε το ντεμπούτο του για την Εθνική Γεωργίας σε ένα φιλικό αγώνα εναντίον του Ουζμπεκιστάν, στις 23 Ιανουαρίου 2017. 

## Διακρίσεις

; Σαμτρέντια 

* Πρωτάθλημα Γεωργίας: 2016 

**Ντιναμό Τιφλίδας** 

* Πρωτάθλημα Γεωργίας: 2015-16 
* Κύπελλο Γεωργίας: 2015-16 
* Σούπερ Καπ Γεωργίας: 2015-16 

**Ντίλα Γκόρι** 

* Πρωτάθλημα Γεωργίας, 2η θέση: 2012-13 
* Σούπερ Καπ Γεωργίας, φιναλίστ: 2012-13 

## Παραπομπές


## Εξωτερικοί σύνδεσμοι
*   
*     
*   
* Προφίλ στο Transfermarkt.com

Κατηγορία:Γεωργιανοί ποδοσφαιριστές
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Εθνικής Γεωργίας Κ17
Κατηγορία:Ποδοσφαιριστές Εθνικής Γεωργίας Κ19
Κατηγορία:Ποδοσφαιριστές Εθνικής Γεωργίας Κ21
Κατηγορία:Ποδοσφαιριστές Εθνικής Γεωργίας
Κατηγορία:Ποδοσφαιριστές Ντίλα Γκόρι
Κατηγορία:Ποδοσφαιριστές Εροβνούλι Λίγκα
Κατηγορία:Ποδοσφαιριστές ΑΝ Αλκορκόν Β
Κατηγορία:Ποδοσφαιριστές Τερθέρα Ντιβιζιόν
Κατηγορία:Γεωργιανοί ποδοσφαιριστές στο εξωτερικό
Κατηγορία:Ποδοσφαιριστές ΦΚ Σπαρτάκι Τσχινβάλι
Κατηγορία:Ποδοσφαιριστές Ντιναμό Τιφλίδας
Κατηγορία:Ποδοσφαιριστές ΦΚ Σαμτρέντια
Κατηγορία:Παίκτες FC Neftchi Fergana
Κατηγορία:Ποδοσφαιριστές Μπαλμαζουιβάροσι ΦΚ
Κατηγορία:Ποδοσφαιριστές Α΄ Κατηγορίας Ουγγαρίας
Κατηγορία:Ποδοσφαιριστές Πούσκας Ακαντέμια ΦΚ
Κατηγορία:Ποδοσφαιριστές Πανιωνίου
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ξένοι ποδοσφαιριστές στην Ελλάδα
Κατηγορία:Ποδοσφαιριστές ΠΑΣ Λαμίας
Εστάδιο Μουνιθιπάλ ντε Σάντο Ντομίνγκο

[μικρογραφία|261x261εσ| Αλκορκόν εναντίον [ΚΝ Λεγανές|Λεγανές στο γήπεδο. ]]
Το **Εστάδιο Μουνιθιπάλ ντε Σάντο Ντομίνγκο** (ισπανικά:*Estadio Municipal de Santo Domingo*) είναι ένα γήπεδο ποδοσφαίρου που βρίσκεται στο Αλκορκόν της κοινότητας της Μαδρίτης στη Ισπανία. Είναι το γήπεδο των εντός έδρας αγώνων της ΑΝ Αλκορκόν. 

## Παραπομπές

## Εξωτερικοί σύνδεσμοι

* Στάδια της Ισπανίας  

Κατηγορία:ΑΝ Αλκορκόν
Κατηγορία:Στάδια ποδοσφαίρου στην Ισπανία
Κατηγορία:Κτίρια και κατασκευές στην Κοινότητα της Μαδρίτης
Ελντόρ Σομουρόντοφ

Ο **Ελντόρ Αζάματ Σομουρόντοφ** (ουζμπεκικά: Eldor Azamat õğli Shomurodov, γενν. 29 Ιουνίου 1995) είναι Ουζμπέκος επαγγελματίας ποδοσφαιριστής, ο οποίος αγωνίζεται ως επιθετικός για τη Ροστόφ. 

## Σταδιοδρομία σε συλλόγους
Ο Σομουρόντοφ ξεκίνησε τη σταδιοδρομία του στη Μασ'αλ Μουμπάρεκ το 2011, παίζοντας στην ομάδα νέων του συλλόγου μέχρι τη σεζόν 2013-2014. Έκανε το επίσημο ντεμπούτο του για την πρώτη ομάδα στις 12 Απριλίου 2014, στον εκτός έδρας αγώνα εναντίον της ΑΓΜΚ για το πρωτάθλημα Ουζμπεκιστάν. Συνολικά, είχε 9 συμμετοχές με το σύλλογο τη σεζόν 2014.  

Το 2015, υπέγραψε συμβόλαιο με τη Μπουνιοντκόρ. 

Στις 15 Ιουλίου 2017, η Μπουνιοντκόρ ανακοίνωσε τη μεταγραφή του Σομουρόντοφ στη ρωσική Ροστόφ. 

## Διεθνής σταδιοδρομία
Ο Σομουρόντοφ έπαιξε με την Εθνική Ουζμπεκιστάν U19 στο Ασιατικό Πρωτάθλημα U19 2014, από το οποίο η ομάδα κέρδισε την πρόκριση για το Παγκόσμιο Κύπελλο U20 2015. Έπαιξε και στους 5 αγώνες της Εθνική Ουζμπεκιστάν U20 στο Παγκόσμιο Κύπελλο U20, όπου σημείωσε 2 γκολ. 

Κλήθηκε στην Εθνική Ουζμπεκιστάν για τον προκριματικό αγώνα για το Παγκόσμιο Κύπελλο 2018 εναντίον της Υεμένης, στις 3 Σεπτεμβρίου 2015, στον οποίο έκανε το επίσημο ντεμπούτο για την Εθνική ομάδα. Στις 8 Οκτωβρίου 2015, σημείωσε το πρώτο του γκολ για την Εθνική ομάδα, σε έναν προκριματικό αγώνα για το Παγκόσμιο Κύπελλο 2018 εναντίον του Μπαχρέιν, εξασφαλίζοντας μία νίκη με 4-0 για το Ουζμπεκιστάν. 

## Στατιστικά σταδιοδρομίας

### Διεθνή

*Μέχρι τις 15 Οκτωβρίου 2019.* 

## Διακρίσεις

### Ομαδικές

; Μασ'άλ Μουμπάρεκ 

* Κύπελλο Ουζμπεκιστάν: 2014 

**Εθνική Ουζμπεκιστάν** 

* Τσάινα Καπ 3η θέση: 2019 

### Ατομικές

* 2η θέση για το Βραβείο του Καλύτερου Παίκτη στην Ασία: 2015

## Δείτε επίσης
* Κατάλογος κορυφαίων διεθνών σκόρερ ποδοσφαίρου ανδρών ανά χώρα

## Παραπομπές

## Εξωτερικοί σύνδεσμοι
* Προφίλ στο Transfermarkt.com 
*   

Κατηγορία:Σελίδες με πηγές CS1 στα Ρωσικά (ru)
Κατηγορία:Ουζμπέκοι ποδοσφαιριστές
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Εθνικής Ουζμπεκιστάν U19
Κατηγορία:Ποδοσφαιριστές Εθνικής Ουζμπεκιστάν U20
Κατηγορία:Ποδοσφαιριστές Εθνικής Ουζμπεκιστάν U23
Κατηγορία:Ποδοσφαιριστές Εθνικής Ουζμπεκιστάν
Κατηγορία:Ποδοσφαιριστές ΦΚ Μάσ'αλ Μουμπάρεκ
Κατηγορία:Ποδοσφαιριστές Πρωταθλήματος Ουζμπεκιστάν
Κατηγορία:Ποδοσφαιριστές Μπουνιοντκόρ ΠΦΚ
Κατηγορία:Ποδοσφαιριστές ΦΚ Ροστόφ
Κατηγορία:Ποδοσφαιριστές Πρέμιερ Λιγκ Ρωσίας
Κατηγορία:Παίκτες νικητές ΟΥΕΦΑ Κόνφερενς Λιγκ
Νομιμότητα της κάνναβης

εναλλ.=Map of world cannabis laws|δεξιά|μικρογραφία|400x400εσ| 
'''Νομική κατάσταση κατοχής κάνναβης για μη ιατρική χρήση.''' 
----
Η νομιμότητα της κάνναβης για ιατρική και ψυχαγωγική χρήση ποικίλλει ανάλογα με τη χώρα, όσον αφορά την κατοχή, τη διανομή και την καλλιέργειά της και, όσον αφορά την κάνναβη ως φάρμακο, πώς μπορεί να καταναλωθεί και για ποιες ιατρικές παθήσεις μπορεί να χρησιμοποιηθεί. Αυτές οι πολιτικές, στις διέπονται στις περισσότερες χώρες από την Ενιαία Σύμβαση για τις Ναρκωτικές Ουσίες των Ηνωμένων Εθνών, που επικυρώθηκε το 1961, μαζί με τη Σύμβαση για τις Ψυχοτρόπες Ουσίες του 1971 και τη Σύμβαση Κατά της Παράνομης Διακίνησης Ναρκωτικών Ουσιών και Ψυχοτρόπων Ουσιών του 1988. 

## Ψυχαγωγική χρήση
Η χρήση κάνναβης για ψυχαγωγικούς σκοπούς απαγορεύεται στις περισσότερες χώρες. Ωστόσο, πολλές χώρες έχουν υιοθετήσει μια πολιτική αποποινικοποίησης, για να κάνουν την απλή κατοχή ένα μη ποινικό αδίκημα (συχνά παρόμοιο με μία μικρή οδική παράβαση). Άλλες, έχουν πολύ πιο αυστηρές κυρώσεις, όπως ορισμένες χώρες της Ασίας και της Μέσης Ανατολής, όπου η κατοχή ακόμη και μικρών ποσοτήτων τιμωρείται με φυλάκιση για αρκετά χρόνια. Οι χώρες που έχουν νομιμοποιήσει την κάνναβη για ψυχαγωγικούς σκοπούς, είναι: ο Καναδάς, η Γερμανία, η Γεωργία, η Νότια Αφρική και η Ουρουγουάη. Το 2024, η κάνναβη για ψυχαγωγικούς σκοπούς είναι νόμιμη σε 24 Πολιτείες των ΗΠΑ, αποποινικοποιημένη σε άλλες επτά, ενώ θα μπορούσε σύντομα να επεκταθεί και σε άλλα μέρη της χώρας., όπως και η Επικράτεια Αυστραλιανής Πρωτεύουσας της Αυστραλίας. Η νομιμότητα ποικίλλει σε αυτές τις χώρες, καθώς και οι υποεθνικές δικαιοδοσίες όταν πρόκειται για εμπορική πώληση. Μια πολιτική περιορισμένης εφαρμογής έχει επίσης υιοθετηθεί σε πολλές χώρες, ιδίως στην Ισπανία και την Ολλανδία, όπου η πώληση κάνναβης είναι ανεκτή σε εγκαταστάσεις που έχουν λάβει άδεια λειτουργίας. 

## Ιατρική κάνναβη
Οι χώρες που έχουν νομιμοποιήσει την ιατρική χρήση της κάνναβης, είναι οι: Αργεντινή, Αυστραλία, Καναδάς, Χιλή, Κολομβία, Κροατία, Κύπρος, Γερμανία, Ελλάδα, Ισραήλ, Ιταλία, Τζαμάικα, Λιθουανία, Λουξεμβούργο, Βόρεια Μακεδονία, Νορβηγία, Ολλανδία, Νέα Ζηλανδία, Περού, Πολωνία, Ελβετία και Ταϊλάνδη. Άλλες έχουν πιο περιοριστικούς νόμους, που επιτρέπουν μόνο τη χρήση ορισμένων φαρμακευτικών ουσιών που προέρχονται από κάνναβη, όπως Sativex, Marinol ή Epidiolex. Στις Ηνωμένες Πολιτείες, 33 πολιτείες και η Περιφέρεια της Κολούμπια έχουν νομιμοποιήσει την ιατρική χρήση κάνναβης, αλλά σε ομοσπονδιακό επίπεδο η χρήση της παραμένει απαγορευμένη για οποιονδήποτε σκοπό.

### Ελλάδα
Στην Ελλάδα, η παραγωγή και κυκλοφορία ιατρικής κάνναβης είναι νόμιμη από το 2018, σύμφωνα με το Νόμο 4523, όμως η αξία των σκευασμάτων δεν αποζημιώνεται από τους φορείς κοινωνικής ασφάλισης.

## Δείτε επίσης

## Παραπομπές


Κατηγορία:Κάνναβη
Κατηγορία:Σελίδες με πηγές CS1 στα Λετονικά (lv)
Κατηγορία:Κάνναβη ανά χώρα
Κατηγορία:Νόμοι της κάνναβης
ΑΝ Αλκορκόν Β

Η **Αγκρουπαθιόν Ντεπορτίβα Αλκορκόν Β** (*Agrupación Deportiva Alcorcón B*) είναι η δεύτερη ομάδα της Αλκορκόν. Ιδρύθηκε το 1998, αγωνίζεται στην Τερθέρα Ντιβισιόν και εδρεύει στο Αλκορκόν, στην αυτόνομη κοινότητα της Μαδρίτης. Παίζει τους εντός έδρας αγώνες της στο βοηθητικό γήπεδο του Εστάδιο Μουνιθιπάλ ντε Σάντο Ντομίνγκο, χωρητικότητας 800 θεατών.

## Εξωτερικοί σύνδεσμοι

* Επίσημοςι ιστότοπος 

Κατηγορία:ΑΝ Αλκορκόν
Κατηγορία:Ποδοσφαιρικές ομάδες Ισπανίας
Κατηγορία:Ιδρύσεις ποδοσφαιρικών ομάδων το 1998
Ειρήνη Σταχτιάρη

Η **Ειρήνη (Ρένα) Σταχτιάρη** (γεννηθείσα στις 27 Ιουλίου 1977) είναι Ελληνίδα πρώην καλαθοσφαιρίστρια. Αγωνίστηκε για την ελληνική ομάδα καλαθοσφαίρισης γυναικών στους Θερινούς Ολυμπιακούς Αγώνες 2004. Έπαιξε ως σέντερ. Αγωνίστηκε στις Εσπερίδες-Γλυφάδα το 2006-2007 και το 2007-2010 αγωνίστηκε στον Ο.Α. Χανίων.
## Παραπομπές


Κατηγορία:Ελληνίδες αθλήτριες της καλαθοσφαίρισης
Κατηγορία:Καλαθοσφαιριστές στους Θερινούς Ολυμπιακούς Αγώνες 2004
Κατηγορία:Καλαθοσφαιρίστριες Α.Ε. Εσπερίδων Καλλιθέας
Κατηγορία:Καλαθοσφαιρίστριες Ο.Α. Χανίων
Κατηγορία:Σέντερ
Βάκιλλος του άνθρακα

Ο **βάκιλλος του άνθρακα** (επιστημονική ονομασία: ***Bacillus anthracis***) είναι βακτήριο που προκαλεί την επικίνδυνη, λοιμώδη νόσο του άνθρακα. Το βακτήριο *Bacillus anthracis* είναι το μόνο παθογόνο βακτήριο από όλο το γένος βακτηρίων *Bacillus*.

## Χαρακτηριστικά
 
Απομονώθηκε σε καθαρή μορφή από τον Ρόμπερτ Κοχ το 1877. Ο συγκεκριμένος βάκιλος προκαλεί την αρρώστια του άνθρακα. Το βακτήριο του βάκιλου είναι θετικό κατά Γκραμ και έχει σπόρους.

Η νόσος αυτή προσβάλει συνήθως τα φυτοφάγα ζώα (βοοειδή, πρόβατα, γίδια κ.α.), και σπανιότερα τον άνθρωπο.

## Μετάδοση
Μπορεί να διαδοθεί με τέσσερις τρόπους: μέσω δέρματος (ο οποίος ειναι ο συχνότερος τρόπος), με την εισπνοή, μέσω της γαστρεντερικής οδού και με ενοφθαλμισμό με μολυσμενη βελόνα - συμβαίνει συνήθως σε χρήστες ναρκωτικών..

## Παραπομπές


Κατηγορία:Βάκιλλος (γένος)
Σφυριδούπολη Εύβοιας

{
  "type": "FeatureCollection",
  "features": [
    {
      "type": "Feature",
      "properties": {},
      "geometry": {
        "type": "Point",
        "coordinates": [
          24.333889,
          38.014722
        ]
      }
    }
  ]
}

Η **Σφυριδούπολη** είναι ακατοίκητος πεδινός οικισμός της Περιφερειακής Ενότητας Εύβοιας σε υψόμετρο 53 μέτρα, ο οποίος βρίσκεται στη νότια Εύβοια σε απόσταση 9 χλμ. Δ. από την Κάρυστο και 5,5 χλμ. Ν.-ΝΑ. από το Μαρμάρι. Ως οικισμός αναφέρεται επίσημα το 2001 να απογράφεται στο τότε Τοπικό Διαμέρισμα Καρύστου του δήμου Καρύστου. Σύμφωνα με το πρόγραμμα ''Καλλικράτης'' ανήκει στην τοπική κοινότητα Μαρμαρίου που υπάγεται στη δημοτική ενότητα Μαρμαρίου του δήμου Καρύστου και σύμφωνα με την απογραφή του 2011 δεν έχει μόνιμους κατοίκους.

## Παραπομπές


Κατηγορία:Χωριά της περιφερειακής ενότητας Ευβοίας
Κατηγορία:Δήμος Καρύστου
Βαρβάρα Φασόη

Η **Βαρβάρα Φασόη** (γεννηθείσα στις 2 Φεβρουαρίου 1991) είναι Ελληνίδα ποδηλάτισσα, η οποία από τον Δεκέμβρη του 2022 αγωνίζεται στον Παναθηναϊκό.

Από το 2019 έως το 2022 αγωνίστηκε στην παγκόσμια γυναικεία ομάδα ποδηλασίας δρόμου Ενέικατ (Eneicat). Αγωνίστηκε στα παγκόσμια πρωταθλήματα σε δρόμο του 2014 (Ισπανία), 2016 (Ντόχα), 2017(Νορβηγία), 2018 (Αυστρία) και 2019 (Αγγλία). Στην ποδηλασία βουνού (MTB) κατετάγη πρώτη στην Ελλάδα τα έτη 2015, 2016, 2017 και 2018. Το 2019 είχε την πρώτη θέση στα Βαλκάνια (Βαλκανικό πρωτάθλημα δρόμου) στην αντοχή, αλλά και στην ατομική χρονομέτρηση. Το ιστορικό της αποτελείται απο πολλά βάθρα στην Ελλάδα και πολλές συμμετοχές σε UCI αγώνες δρόμου και ΜΤΒ. Επίσης το 2019 είχε την ευκαιρία να τρέξει ως επαγγελματίας το γύρο Bretagne (Γαλλία) και το γύρο Tοσκάνης (Ιταλία) και να τερματίσει σε αξιόλογη θέση.

## Παραπομπές


Κατηγορία:Έλληνες αθλητές της ποδηλασίας
Κατηγορία:Ποδηλάτες ΠΑΟ
Χαλιμέ Γκιουρμπούζ

Η **Χαλιμέ Γκιουρμπούζ** (γεννηθείσα στις 19 Μαρτίου 1979) ποδηλάτισσα από την Ελλάδα. Συμμετείχε στην εθνική ομάδα του παγκόσμιου πρωταθλήματος σε δρόμο το 2002.

## Παραπομπές


Κατηγορία:Έλληνες αθλητές της ποδηλασίας
Αγγελική Κουτσονικολή

Η **Αγγελική Κουτσονικολή** (2 Ιουνίου 1989 &#x2013; 5 Ιουλίου 2012) ήταν Ελληνίδα ποδηλάτισσα. Αγωνίστηκε στα παγκόσμια πρωταθλήματα ποδηλασίας σε πίστα του 2010 και 2011. Πέθανε από τροχαίο δυστύχημα. 

## Παραπομπές


Κατηγορία:Έλληνες αθλητές της ποδηλασίας
Ελένη Κλαπαναρά

Η **Ελένη Κλαπαναρά** είναι Ελληνίδα ποδηλάτισσα και μέλος της εθνικής ομάδας. Αγωνίστηκε στο παγκόσμιο πρωτάθλημα σε πίστα του 2010.

## Παραπομπές


Κατηγορία:Έλληνες αθλητές της ποδηλασίας
Δήμητρα Πατάπη

Η **Δήμητρα Πατάπη** (γεννηθείσα στις 3 Φεβρουαρίου 1992) είναι Ελληνίδα ποδηλάτισσα. Αγωνίστηκε στο ομαδικό σπριντ στο παγκόσμιο πρωτάθλημα σε πίστα του 2011.

## Σημαντικά αποτελέσματα

; 2013
:* Γκραν Πρι Αθήνας σε πίστα
::* 1η στο Κέιριν
::* 1η στο σπριντ

## Παραπομπές


Κατηγορία:Έλληνες αθλητές της ποδηλασίας
Αναστασία Παστουρματζή

Η **Αναστασία Παστουρματζή** (γεννηθείσα στις 4 Μαΐου 1977) είναι ποδηλάτισσα από την Ελλάδα. Εκπροσώπησε την χώρα στο Παγκόσμιο Πρωτάθλημα Ποδηλασίας σε δρόμο του 2007.

## Παραπομπές

## Εξωτερικοί σύνδεσμοι

* προφίλ στο ''Procyclingstats.com''

Κατηγορία:Έλληνες αθλητές της ποδηλασίας
Ελισσάβετ Χατζή

Η **Ελισσάβετ Χατζή** (γεννηθείσα στις 12 Απριλίου 1977) είναι ποδηλάτισσα από την Ελλάδα. Από το 2006 έως το 2012 είχε διάφορες εθνικές διακρίσεις. Εκπροσώπησε το έθνος στο παγκόσμιο πρωτάθλημα σε δρόμο το 2007, καθώς και στο παγκόσμιο πρωτάθλημα ποδηλατοδρομίας σε πίστα το 2010.

## Παραπομπές


Κατηγορία:Έλληνες αθλητές της ποδηλασίας
Σκλαβοπάζαρο

Με τον όρο **σκλαβοπάζαρο** χαρακτηρίζονται δημόσιοι χώροι στους οποίους πωλούνταν άνθρωποι. Τα σκλαβοπάζαρα υπήρχαν ήδη από την αρχαιότητα, στη Σουμερία, την Αίγυπτο, την Αρχαία Ελλάδα και τη Ρώμη).

Από τον 16ο έως τον 19ο αιώνα, υπήρχαν μεγάλα σκλαβοπάζαρα σε λίμάνια της Αμερικής (ιδιαίτερα στον Αμερικανικό Νότο), όπου πουλήθηκαν εκατομμύρια Αφρικανοί που μεταφέρθηκαν εκεί από την Αφρική.

Στην Οθωμανική Αυτοκρατορία τα σκλαβοπάζαρα λειτουργούσαν μέχρι και τον 19ο αιώνα, διακινώντας ανθρώπους από την Αφρική, την περιοχή του Καυκάσου και την Ευρώπη.

Κατηγορία:Δουλεία
Κατηγορία:Αγορά (οικονομικά)
Βουλευτικές εκλογές 2019 στη Βόρεια Κορέα

Οι **εκλογές στη [[Βόρεια Κορέα]]** για την ανάδειξη των μελών της 14ης Ανώτατης Συνέλευσης του Λαού διεξήχθησαν στις 10 Μαρτίου 2019. Η ανακοίνωση των εκλογών έγινε στις 8 Ιανουαρίου 2019. Καθώς σε καθεμιά εκλογική περιφέρεια κατήλθε ένας μόνο υποψήφιος, οι παρατηρητές θεώρησαν τις εκλογές ως "εκλογές επίδειξης". Συνολικά εξελέγησαν 687 βουλευτές. Ο Κιμ Γιονγκ Ουν δεν ήταν υποψήφιος στις εκλογές, κάτι που συνέβη για πρώτη φορά για τον αρχηγό του κράτους.

## Εκλογικό σύστημα
Τα μέλη της Ανώτατης Συνέλευσης του Λαού εκλέγονται σε μονοεδρικές περιφέρειες, με την κάθε περιφέρεια να κατεβάζει έναν εγκεκριμένο υποψήφιο. Στους ψηφοφόρους δίνεται ένα ψηφοδέλτιο. Η καταψήφιση ενός υποψηφίου μπορεί να γίνει με τη διαγραφή του ονόματος του υποψηφίου. Ωστόσο, σύμφωνα με τους αναλυτές, οποιαδήποτε απόπειρα καταψήφισης υποψηφίου ή απόπειρα κάποιου να μην ψηφίσει, μπορεί να θεωρηθεί ως "εσχάτη προδοσία" και να επιφέρει την οργή της μυστικής αστυνομίας.

Η ψηφοφορία είναι υποχρεωτική.

## Εκλογικά αποτελέσματα
Στις 12 Μαρτίου 2019 η Κεντρική Εκλογική Επιτροπή ανακοίνωσε ότι η προσέλευση των ψηφοφόρων στις κάλπες ήταν σε ποσοστό 99,99% και ότι οι ψηφοφόροι είχαν ψηφίσει "ομόφωνα" υπέρ των προταθέντων υποψηφίων. Επίσης, στην ίδια ανακοίνωση αναφέρονται τα ονόματα των 687 αντιπροσώπων που εξελέγησαν στην 14η Συνέλευση.

Ο Κιμ Γιονγκ Ουν δεν συμπεριλήφθηκε στη λίστα των υποψηφίων. Για πρώτη φορά ένας Βορειοκορεάτης ηγέτης δεν έλαβε μέρος στις εκλογές της Ανώτατης Συνέλευσης του Λαού.

## Παραπομπές


## Εξωτερικοί σύνδεσμοι
* Πλήρης αναφορά της Κεντρικής Εκλογικής Επιτροπής στην *[[Rodong Sinmun]]* 

2019
Βορεια Κορεα
Διασταύρωση Εύβοιας

*Για συνώνυμο οικισμό στην Ελλάδα δείτε το λήμμα: [[Διασταύρωση Παλαιοκάστρου Χαλκιδικής]]*

Η **Διασταύρωση** είναι ημιορεινός οικισμός στον δήμο Καρύστου της περιφερειακής ενότητας Εύβοιας. Σύμφωνα με την απογραφή του 2011 έχει 30 μόνιμους κατοίκους.

## Γενικά στοιχεία
Η Διασταύρωση είναι κτισμένη σε υψόμετρο 190 μέτρα, στη νότια Εύβοια, σε απόσταση 17 χλμ. ΒΔ. από την Κάρυστο και μόλις 5 χλμ. ΒΑ. από το Μαρμάρι. Το όνομά του οφείλεται στο ότι είναι κτισμένη στη διασταύρωση των επαρχιακών δρόμων Χαλκίδας - Καρύστου και Μαρμαρίου - Αμυγδαλιάς. Ως ξεχωριστός οικισμός αναφέρεται επίσημα το 1991 να απογράφεται στην τότε κοινότητα Μαρμαρίου, της επαρχίας Καρυστίας. Αργότερα υπήχθη στον καποδιστριακό δήμο Μαρμαρίου, ενώ από το 2011, σύμφωνα με το πρόγραμμα ''Καλλικράτης'' ανήκει στην τοπική κοινότητα Μαρμαρίου της δημοτικής ενότητας Μαρμαρίου που υπάγεται στον δήμο Καρύστου.

## Απογραφές πληθυσμού

## Παραπομπές


Κατηγορία:Χωριά της περιφερειακής ενότητας Ευβοίας
Κατηγορία:Δήμος Καρύστου
Ζαχαρούλα Καρυάμη

Η **Ζαχαρούλα «Χαρά» Καρυάμη** (γενν. 7 Απριλίου 1983, Αθήνα) είναι Ελληνίδα αθλήτρια της ρυθμικής γυμναστικής. Κέρδισε το χάλκινο μετάλλιο στους Ολυμπιακούς Αγώνες του 2000. 

## Παραπομπές


Κατηγορία:Ελληνίδες αθλήτριες της ρυθμικής γυμναστικής
Κατηγορία:Έλληνες χάλκινοι Ολυμπιονίκες
Κατηγορία:Αθλητές στους Θερινούς Ολυμπιακούς Αγώνες 2000
Βικιπαίδεια στα Γίντις

Η **Βικιπαίδεια στα Γίντις** είναι η έκδοση της Βικιπαίδειας στα Γίντις. Ιδρύθηκε στις 3 Μαρτίου του 2004, και το πρώτο άρθρο γράφτηκε στις 28 Νοεμβρίου του ίδιου έτους.

## Τρέχουσα κατάσταση
Η Βικιπαίδεια στα Γίντις έχει 14.883 λήμματα. Έχει 35.337 εγγεγραμμένους χρήστες και ρομπότ, 40 ενεργούς χρήστες και 3 διαχειριστές.

Όπως όλες οι Βικιπαίδειες η έκδοση αυτή τραβάει αρκετές προβολές από χτυπήματα στην Google, με τα άρθρα της Βικιπαίδειας να εμφανίζονται στην κορυφή των αποτελεσμάτων. 

Σύμφωνα με τους κανόνες για την γλώσσα Γίντις, γράφεται σχεδόν αποκλειστικά στο εβραϊκό αλφάβητο και όχι στο λατινικό.

## Ορόσημα
Η Βικιπαίδεια στα Γίντις έφτασε τα 6.000 άρθρα στις 8 Μαρτίου 2009. Το άρθρο αρ. 6.000 είχε τίτλο יהושע העשיל תאומים-פרענקל και αφορούσε έναν ραββίνο. Το άρθρο αρ. 7.000 είχε τίτλο חנינא סגן הכהנים, σελίδα για το τάννα Χανίνα Σεγκάν χα-Κοχανίμ και δημιουργήθηκε στις 24 Δεκεμβρίου 2009.

## Άποψη
Σε συνδυασμό, οι διαφορετικές Χασιδικές ομάδες σχηματίζουν τη μεγαλύτερη γιντισόφωνη κοινότητα στον κόσμο σήμερα. Πολλά νέα άρθρα αφορούν ραββίνους.

## Παραπομπές

Γιντις
Τέμπιο

Η **Τέμπιο** ή **Τέμπιο Παουσάνια** είναι Δήμος της Ιταλικής επαρχίας του Σάσσαρι στην Περιφέρεια Σαρδηνία στην βόρειο Ιταλία. Την περίοδο 2005 - 2016 το Τέμπιο ανήκε στην Επαρχία της Όλμπια-Τέμπιο που δημιουργήθηκε με κυβερνητικό διάταγμα (2005), ήταν η πρωτεύουσα της επαρχίας μαζί με την Όλμπια. Ο πληθυσμός της πόλης είναι 14.065 κάτοικοι και η πυκνότητα του πληθυσμού 66 κάτοικοι ανά τετραγωνικό χιλιόμετρο (31 Σεπτεμβρίου 2015). Το Τέμπιο έχει ιστορία από την αρχαιότητα, το ιστορικό κέντρο με τα κτίρια από Γρανίτη έχει πολλές ομοιότητες με αντίστοιχες πόλεις στην νότια Κορσική.

## Παραπομπές


Κατηγορία:Πόλεις της Σαρδηνίας
Κατηγορία:Δήμοι της Επαρχίας του Σάσσαρι
Φηγιάς Εύβοιας

Ο **Φηγιάς** ή **Φυγιάς** ή **Άνω Φηγιάς** είναι πεδινό χωριό της Περιφερειακής Ενότητας Εύβοιας σε υψόμετρο 190 μέτρα, ο οποίος βρίσκεται στη Νότια Εύβοια σε απόσταση 17, χλμ. ΝΑ. από την Κάρυστο και 4,5 χλμ. Β. από το Μαρμάρι. Ως οικισμός αναφέρεται γραμμένος *Φυγιάς* το 1879 στο ΦΕΚ 50Α - 25/07/1879 να προσαρτάται στον τότε δήμο Μαρμαρίου. Το 1940 το όνομά του διορθώνεται σε Φηγιάς. Σύμφωνα με το πρόγραμμα ''Καλλικράτης'' ανήκει στην τοπική κοινότητα Μαρμαρίου της δημοτικής ενότητας Μαρμαρίου που υπάγεται στο Δήμο Καρύστου ενώ σύμφωνα με την απογραφή του 2011 έχει 30 μόνιμους κατοίκους.

## Παραπομπές


Κατηγορία:Χωριά της περιφερειακής ενότητας Ευβοίας
Κατηγορία:Δήμος Καρύστου
Αρτσακένα

Η **Αρτσακένα** είναι Δήμος της Ιταλικής επαρχίας του Σάσσαρι στην Περιφέρεια Σαρδηνία στην βόρειο Ιταλία. Ο πληθυσμός της πόλης είναι 13.723 κάτοικοι και η πυκνότητα του πληθυσμού 59 κάτοικοι ανά τετραγωνικό χιλιόμετρο (30 Ιουνίου 2017). Την περίοδο 2005 - 2016 η Αρτσακένα ανήκε στην Επαρχία της Όλμπια-Τέμπιο που δημιουργήθηκε με κυβερνητικό διάταγμα (2005), αποτελεί την τρίτη μεγαλύτερη πόλη μετά την Όλμπια και την Τέμπιο. Η Αρτσακένα βρίσκεται ανάμεσα στα πασίγνωστα παραθεριστικά θέρετρα *"Κόστα Σμεράλντα"* και *"Πόρτο Ραφαήλ"* που ιδρύθηκαν στα τέλη της δεκαετίας του 1950. 

Υπάρχουν πολλά αρχαιολογικά ευρήματα από τον Νουραγικό πολιτισμό που συμπεριλαμβάνονται σε έναν υποπολιτισμό που προηγήθηκε γνωστό σαν Πολιτισμός της Αρτσακένα. Η περιοχή έμεινε γνωστή από την Ρωμαϊκή αυτοκρατορία από έναν βράχο σε σχήμα από μανιτάρι που είναι σήμερα το σύμβολο της πόλης. Η παλιότερη αναφορά για την σύγχρονη πόλη της Αρτσακένα βρίσκεται σε ένα έγγραφο του Αλφόνσου Δ΄ της Αραγωνίας (1421) αλλά το 16ο αιώνα οι κάτοικοι είχαν εγκαταλείψει την πόλη. Ο Κάρολος Εμμανουήλ Γ΄ της Σαρδηνίας μετέφερε νέο πληθυσμό (1716), το χωριό απαριθμούσε το 1909 853 κατοίκους. Η τουριστική ανάπτυξη ήταν μεγάλη τα τελευταία χρόνια χάρη στην *"Κόστα Σμεράλντα"*.

## Παραπομπές
 		


## Εξωτερικοί σύνδεσμοι

*Δήμος της Αρτσακένα

Κατηγορία:Πόλεις της Σαρδηνίας
Κατηγορία:Δήμοι της Επαρχίας του Σάσσαρι
Κοκκίνης Εύβοιας

{
  "type": "FeatureCollection",
  "features": [
    {
      "type": "Feature",
      "properties": {},
      "geometry": {
        "type": "Point",
        "coordinates": [
          24.323419,
          38.062639
        ]
      }
    }
  ]
}
Ο **Κοκκίνης** είναι παραθαλάσσιος οικισμός της Περιφερειακής Ενότητας Εύβοιας σε υψόμετρο 17 μέτρα, ο οποίος βρίσκεται στα νοτιοδυτικά παράλια της Εύβοιας σε απόσταση 2 χλμ. Β. από το Μαρμάρι. Ως ξεχωριστός οικισμός αναφέρεται επίσημα το 1991 να απογράφεται στον τότε δήμο Μαρμαρίου. Σύμφωνα με το πρόγραμμα ''Καλλικράτης'' ανήκει στην τοπική κοινότητα Μαρμαρίου της δημοτικής ενότητας Μαρμαρίου που υπάγεται στο Δήμο Καρύστου και σύμφωνα με την απογραφή του 2011 έχει 26 μόνιμους κατοίκους.

## Παραπομπές


Κατηγορία:Χωριά της περιφερειακής ενότητας Ευβοίας
Κατηγορία:Δήμος Καρύστου
Μπίγκος

μικρογραφία|Βιγος
To **Μπίγκος** (στα πολωνικά προφέρεται , είναι χαρακτηριστικά παραδοσιακό πιάτο της Πολωνίας και περιλαμβάνει κομμάτια από λάχανο τουρσί, φρέσκο λάχανο, διάφορα είδη κρέατος και λαχανικών, αποξηραμένα μανιτάρια, δαμάσκηνα, κρεμμύδια και μπαχαρικά. Στην Πολωνία, τα Μπίγκος τρώγονται την παραμονή των Χριστουγέννων.

Συνήθως χρησιμοποιείται ένα μείγμα από φρέσκο λευκό λάχανο και λάχανο, χοιρινό κρέας ή αλλαντικά, όπως καπνιστό λουκάνικο, τεχνητό λαρδί (λαρδί με μεγάλη περιεκτικότητα σε κρέας). Το πιάτο προστίθεται επίσης μανιτάρια του δάσους, δαμάσκηνα, κόκκινο κρασί, ντομάτες, διάφορα μπαχαρικά (συχνά κύμινο, μαύρο πιπέρι, φύλλο δάφνης). Αρχικά , τα συστατικά παρασκευάζονται ξεχωριστά (το λάχανο είναι στιφάδο, το κρέας και το λουκάνικο είναι τηγανητό), και στο τέλος αναμιγνύονται.

Κατηγορία:Πολωνική κουζίνα
Κατηγορία:Χριστουγεννιάτικα εδέσματα
Κατηγορία:Εθνικά πιάτα
Κατηγορία:Λιθουανική κουζίνα
Λα Μανταλένα (πόλη)

Η **Λα Μανταλένα** είναι Δήμος της Ιταλικής επαρχίας του Σάσσαρι στην Περιφέρεια Σαρδηνία στην βόρειο Ιταλία. Την περίοδο 2005 - 2016 η Λα Μανταλένα ανήκε στην Επαρχία της Όλμπια-Τέμπιο που δημιουργήθηκε με κυβερνητικό διάταγμα (2005). Η Λα Μανταλένα είναι η πρωτεύουσα στο ομώνυμο νησί Λα Μανταλένα και κυριαρχεί σε όλα τα νησάκια στο ομώνυμο Αρχιπέλαγος Λα Μανταλένα. Το νησί έχει πολλές παραλίες, χαρακτηρίζεται από το βραχώδες έδαφος από Γρανίτη και υπάρχουν αρχαίες οχυρώσεις. Συνδέεται μέσω αυτοκινητόδρομου με το γειτονικό νησάκι Καπρέρα γνωστό σαν κατοικία του Τζουζέπε Γκαριμπάλντι. 

## Ιστορία

Το νησί πήρε πολλά ονόματα μέχρι τον 16ο αιώνα που πήρε το τελικό όνομα της Αγίας Μαρίας Μανταλένας, από τότε έγινε γνωστό σαν Λα Μανταλένα. Το Αρχιπέλαγος της Μανταλένα κατοικείται από τους ιστορικούς χρόνους αλλά η γραπτή του ιστορία ξεκινά στην Ρωμαϊκή αυτοκρατορία. Όταν έπεσε η Δυτική Ρωμαϊκή Αυτοκρατορία τα νησιά ερημώθηκαν αλλά τον 12ο αιώνα Βενεδικτίνοι μοναχοί δημιούργησαν μικρές κοινότητες. Η Δημοκρατία της Γένοβας και η Πίζα ήρθαν σε σύγκρουση τον 12ο αιώνα για την αναγνώριση τους. Όλα τα μοναστήρια των νησιών καταστράφηκαν από Οθωμανικές επιδρομές, τον 17ο αιώνα οι βοσκοί μετέφεραν τους χειμερινούς μήνες στο νησί τα κοπάδια τους. 

Η θέση της στο Στενό του Μπονιφάτσιο είχε μεγάλη ναυτική και στρατηγική σημασία και κατελήφθη από το Δουκάτο της Σαβοΐας (1767), τότε εμφανίστηκε ο πυρήνας της σημερινής πόλης Λα Μανταλένα.
Μια Γαλλική αποστολή στην οποία συμμετείχε ο Ναπολέων Α΄ απέτυχε να καταλάβει το νησί (1793), ήταν η πρώτη πολεμική επιχείριση στην οποία συμμετείχε ο Μέγας Ναπολέων. Όταν ξέσπασαν οι Ναπολεόντειοι Πόλεμοι ο Βρετανός Ναύαρχος Οράτιος Νέλσον χρησιμοποίησε το Αρχιπέλαγος της Λα Μανταλένα σαν βάση για τις επιχειρήσεις του εναντίον των Γάλλων. Το Ιταλικό Βασιλικό Ναυτικό ίδρυσε στο νησί μια βάση (1887), όταν ξέσπασε ο Β΄ Παγκόσμιος Πόλεμος ο Μπενίτο Μουσολίνι φυλακίστηκε στο νησί για λίγο χρόνο (1943). Το πρώην Ναυτικό Οπλοστάσιο της Μονέτα σχεδιαζόταν να φιλοξενήσει την 35η Σύνοδο *"G8"* (2009), τελικά μετακινήθηκε στην Λ' Άκουιλα.

## Παραπομπές
 		


## Εξωτερικοί σύνδεσμοι
*Αρχιπέλαγος Λα Μανταλένα
*Αρχιπέλαγος Λα Μανταλένα 
*Τα αρχεία του Βρετανικού Ναυτικού

Κατηγορία:Πόλεις της Σαρδηνίας
Κατηγορία:Δήμοι της Επαρχίας του Σάσσαρι
Κατασκευαστική τεχνολογία

[μικρογραφία|Κατασκευή [Ουρανοξύστης|ουρανοξύστη]]
Η **κατασκευαστική τεχνολογία** (γνωστή και ως τεχνολογία κατασκευών) είναι ο κλάδος της τεχνολογίας που ασχολείται με τα κατασκευαστικά θέματα. Αναφέρεται στην συλλογή των εργαλείων, λογισμικού κτλ. που χρησιμοποιούνται κατά την κατασκευή ενός κτιρίου κτλ. Αυτό επιτρέπει την εξέλιξη στους τρόπους με τους οποίους κατασκευάζονται τα διάφορα έργα.

## Παραπομπές


Κατηγορία:Κατασκευή
Λίτσα Σπάθη

Η **Λίτσα Σπάθη** (γεννηθείσα το 1958 στην Κεφαλονιά) είναι ελληνογερμανίδα ζωγράφος που εργάζεται στους τομείς του φλούξους και της μέιλ αρτ. Ζει στη Γερμανία από το 1973 και επί του παρόντος εργάζεται στη Χαϊδελβέργη και τη Μπρέντα (Ολλανδία). 

Από το 1990 συμμετέχει σε καλλιτεχνικά περιοδικά και γράφει σε καλλιτεχνικά βιβλία. Έργα της έχουν αποτελέσει εκθέματα σε ατομικές εκθέσεις. Έχει συμμετάσχει σε ομαδικές εκθέσεις. Αναλαμβάνει ταξίδια μελετών σε διάφορες ευρωπαϊκές χώρες. Τα έργα της βρίσκονται σε εθνικά και διεθνή αρχεία, μουσεία και συλλογές.   

Το 2003 ίδρυσε το Κέντρο Φλούξους της Χαϊδελβέργης με τον Ρούουντ Γιάνσεν.

## Δημοσιεύσεις (επιλογή)

* Litsa Spathi: *Visual poetry & Fluxus performance.* Nobody Press, [Breda, Niederlande] 2008.
* Litsa Spathi: *Textual architectures sourcebook.* Nobody Press, Niederlande 2008.
* Litsa Spathi: *Textual architectures : yes we can (fly).* Nobody Press, Niederlande 2008.
* Litsa Spathi, Ruud Janssen: *Performances Fluxus Heidelberg 2003–2005.* Fluxus Heidelberg Center, 2008.
## Παραπομπές


Κατηγορία:Γερμανοί ζωγράφοι
Κατηγορία:Έλληνες ζωγράφοι του 21ου αιώνα
Δημήτρης Χασάπης

O **Δημήτρης Χασάπης** είναι Έλληνας ακαδημαϊκός με συνδικαλιστική και πολιτική δραστηριότητα. Γεννήθηκε στον Αστακό Αιτωλοακαρνανίας το 1949. Σπούδασε μαθηματικά στο Αριστοτέλειο Πανεπιστήμιο Θεσσαλονίκης (1967-1972) και στο City University του Λονδίνου (1977-1978), ενώ το 1992 αναγορεύτηκε διδάκτορας στις Επιστήμες της Αγωγής με ειδίκευση στη διδακτική  των μαθηματικών στο Πανεπιστήμιο Πατρών.

## Εκπαιδευτική/Ακαδημαϊκή Δραστηριότητα
Εργάστηκε για πολλά χρόνια (1976-1994) ως **ε**κπαιδευτικός στον Οργανισμό Απασχόλησης Εργατικού Δυναμικού και συμμετείχε σε προγράμματα έρευνας και ανάπτυξης καθώς και σε ομάδες εργασίας πολλών Εθνικών και Ευρωπαϊκών Προγραμμάτων ως εμπειρογνώμονας σε ζητήματα αξιολόγησης και διασφάλισης της ποιότητας των προγραμμάτων κατάρτισης. Παράλληλα, από το 1989 έως το 1994 δίδαξε ως Έκτακτος Καθηγητής στην Ανώτατη Σχολή Παιδαγωγικής και Τεχνικής Εκπαίδευσης.

Το 1994 εκλέχτηκε καθηγητής διδακτικής μαθηματικών στο Παιδαγωγικό Τμήμα Δημοτικής Εκπαίδευσης του Αριστοτελείου Πανεπιστημίου Θεσσαλονίκης και το 2008 μετακινήθηκε στο Τμήμα Εκπαίδευσης & Αγωγής στην Προσχολική Ηλικία του Εθνικού & Καποδιστριακού Πανεπιστημίου Αθηνών. Μετά την αφυπηρέτηση του από το πανεπιστήμιο (2016) ανακηρύχτηκε Ομότιμος Καθηγητής.

Διετέλεσε, επίσης, για πολλά χρόνια (2005-2015) Καθηγητής-Σύμβουλος εκπαίδευσης ενηλίκων στο Ελληνικό Ανοικτό Πανεπιστήμιο.

## Πολιτική/Συνδικαλιστική Δραστηριότητα
Παράλληλα με την ακαδημαϊκή του δραστηριότητα ανέπτυξε συνδικαλιστική και πολιτική δραστηριότητα. Εκλέχθηκε μέλος του Διοικητικού της Συμβουλίου της Ελληνικής Μαθηματικής Εταιρείας (1979-1982) και διετέλεσε Γενικός Γραμματέας της (1979-1980).   

Διετέλεσε Πρόεδρος και Γενικός Γραμματέας του Ενιαίου Συλλόγου Δ.Ε.Π. του Α.Π.Θ. (2003-2006) και Πρόεδρος του Συλλόγου Δ.Ε.Π. του Τμήματος Εκπαίδευσης και Αγωγής στην Προσχολική Ηλικία του Ε.Κ.Π.Α. (2010-2014).

Ήταν ένας από τους καθηγητές του Α.Π.Θ. οι οποίοι τον Νοέμβριο του 2006 αποκάλυψαν και κατάγγειλαν  το περιστατικό της κακοποίησης από αστυνομικούς σπουδαστή, που έγινε γνωστό ως "υπόθεση της ζαρντινιέρας",  γεγονός για το οποίο οδηγήθηκε στα δικαστήρια από υπαίτιους αστυνομικούς.         

Διετέλεσε Γενικός Γραμματέας Παιδείας του Υπουργείου Πολιτισμού, Παιδείας & Θρησκευμάτων στην πρώτη  Κυβέρνηση του Αλέξη Τσίπρα από τον Ιανουάριο μέχρι τον Νοέμβριο του 2015.

## Δημοσιεύσεις
Έχει συγγράψει βιβλία, επιμεληθεί συλλογικούς τόμους και έχει δημοσιεύσει άρθρα σε ελληνικά και διεθνή περιοδικά καθώς και κεφάλαια σε συλλογικούς τόμους για ζητήματα μάθησης και διδασκαλίας των μαθηματικών, οργάνωσης της μαθηματικής εκπαίδευσης, εκπαίδευσης εκπαιδευτικών-μαθηματικών καθώς και για προβλήματα της επαγγελματικής εκπαίδευσης και της εκπαίδευσης ενηλίκων. Έχει, επίσης, συγγράψει βιβλία για παιδιά με στόχο την εξοικείωση τους με τα μαθηματικά.  

## Πηγές
* Δημήτρης Χασάπης Τμήμα Εκπαίδευσης και Αγωγής στην Προσχολική Ηλικία, (ανακτήθηκε 30-10-2019)

* Προσωπική ιστοσελίδα (ανακτήθηκε 30-10-2019)
*  Χασάπης Δημήτρης, Bodossaki Lectures on Demand (ανακτήθηκε 30-10-2019)

## Παραπομπές




Κατηγορία:Έλληνες μαθηματικοί
Λευτέρης Αβραμάκης

Ο **Λευτέρης Αβραμάκης** (Δήμητρα Σερρών, 11 Απριλίου 1970) είναι Έλληνας πολιτικός, πρώην βουλευτής του ΣΥΡΙΖΑ στην εκλογική περιφέρεια Σερρών. Στις εκλογές της 7ης Ιουλίου 2019 εξελέγη βουλευτής με τον ΣΥΡΙΖΑ στην εκλογική περιφέρεια Σερρών.

## Παραπομπές


Κατηγορία:Βουλευτές εκλεγμένοι με τον ΣΥΡΙΖΑ
Κατηγορία:Βουλευτές Σερρών
Καλύβια Καρύστου Εύβοιας

Τα **Καλύβια** είναι πεδινό χωριό της Περιφερειακής Ενότητας Εύβοιας σε υψόμετρο 92 μέτρα.

## Γεωγραφικά στοιχεία
Τα Καλύβια βρίσκονται στην Νότια Εύβοια, σε απόσταση μόλις 3,5 χλμ. Β.-ΒΔ. από την Κάρυστο και 116 χλμ. από την Χαλκίδα. Το χωριό είναι κτισμένο σε καταπράσινο λόφο με θέα την πεδιάδα της Καρύστου και αποτελείται από τους συνοικισμούς Νικάσι και Λάλα. Οι κάτοικοί του ασχολούνται με τη γεωργία (καλλιέργεια ελιών - αμπελιών), την κτηνοτροφία, τη ναυτιλία και στην εξόρυξη σχιστόλιθων.

## Αξιοθέατα
Δυτικά από το χωριό και στους πρόποδες τους όρους Όχη βρίσκεται το "σπήλαιο της Αγίας Τριάδας" με εξερευνημένο μήκος περίπου 2.400 μέτρα, το οποίο είναι το μεγαλύτερο σπήλαιο της νότιας Εύβοιας και στο οποίο έχουν εντοπιστεί ίχνη  ανθρώπινης παρουσίας σε συνεχείς φάσεις της Νεολιθικής περιόδου.

Στην περιοχή υπάρχουν τα ερείπια του μεσαιωνικού πύργου "Χαρτζάνι" κοντά στα δισυπόστατα εξωκλήσια Αγία Τριάδα - Άγιος Σπυρίδωνας και Άγιος Γεώργιος - Αγία Μαύρα. Το πιο σημαντικό θρησκευτικό  αξιοθέατο είναι η εκκλησία του Ταξιάρχη, η οποία χρονολογείται στα 1200 και από το το 1966 έχει ανακηρυχθεί αρχαίο μνημείο. Πρόκειται για *"σύνθετο τετρακιόνιο ναό με τρούλο και σταυρεπίστεγο νάρθηκα και με πολλά αξιόλογα στοιχεία γλυπτού αρχιτεκτονικού διακόσμου"*.

## Διοικητικά στοιχεία
Ως οικισμός αναφέρεται το 1889 στο ΦΕΚ 251Α - 04/10/1889 να προσαρτάται στον τότε δήμο Καρύστου. Το 1912 με το ΦΕΚ 245Α - 16/08/1912 ορίζεται έδρα της νεοϊδρυθείσας ομώνυμης κοινότητας. Σύμφωνα με το πρόγραμμα ''Καλλικράτης'' αποτελεί την τοπική κοινότητα Καλυβίων που υπάγεται στη δημοτική ενότητα Καρύστου του Δήμου Καρύστου και σύμφωνα με την απογραφή του 2011 ως πληθυσμό έχει 557 μόνιμους κατοίκους.

## Σημείωση
Στην Εύβοια και τον Δήμο Μαντουδίου - Λίμνης - Αγίας Άννας υπάρχει ο συνώνυμος οικισμός Καλύβια.

## Παραπομπές


Κατηγορία:Χωριά της περιφερειακής ενότητας Ευβοίας
Κατηγορία:Δήμος Καρύστου
Εμμανουήλ Μικρογιαννάκης

Ο **Εμμανουήλ Μικρογιαννάκης** (Αμιρά Βιάννου, 1935 - Αθήνα 21 Ιανουαρίου 2020) ήταν Έλληνας ιστορικός, ομότιμος καθηγητής αρχαίας ιστορίας στο ΕΚΠΑ, μέλος και συνεργάτης της Πανελλήνιας Ένωσης Φιλολόγων.

## Βιογραφία
Γεννήθηκε στον Αμιρά Βιάννου και κατά την περίοδο του Β΄ Παγκοσμίου Πολέμου και της Κατοχής, όταν ο ίδιος ήταν 8 ετών, έχασε τον πατέρα του και όλους τους άρρενες συγγενείς του.

Σπούδασε στο Τμήμα Φιλολογίας της Φιλοσοφικής Σχολής Αθηνών και συνέχισε με μεταπτυχιακές σπουδές, ως υπότροφος του ΙΚΥ, στο Πανεπιστήμιο του Γκέτινγκεν στη Γερμανία.

Δίδαξε επί σειρά ετών Ιστορία του Πολιτισμού και των Κλασικών Χρόνων στη Φιλοσοφική Σχολή Αθηνών. Διετέλεσε πρόεδρος του Τμήματος Ιστορίας και Αρχαιολογίας, συγκλητικός και κοσμήτωρ της Φιλοσοφικής Σχολής του Πανεπιστημίου Αθηνών (1989-2001). Διετέλεσε επίσης επίτιμος καθηγητής της Σχολής Εθνικής Αμύνης και πρόεδρος του φιλολογικού συλλόγου Παρνασσός (2004-2007)

Δίδαξε σε διάφορα ξένα πανεπιστήμια και συνετέλεσε στη δημιουργία τμημάτων ξένων πολιτισμών στο Πανεπιστήμιο της Ταϊπέι στην Ταϊβάν και στις Ινδίες προκειμένου να γίνει μια βαθύτερη γνωριμία και κατανόηση του παγκόσμιου πολιτισμού και κυρίως του ελληνικού. Υπήρξε πολυγραφότατος, έχοντας συγγράψει πληθώρα μελετών, βιβλίων και άρθρων πάνω στην ιστορία της κλασικής περιόδου και της σύνδεσής της με τη φιλοσοφία ενώ παράλληλα προήγε την έρευνα πάνω στο φαινόμενο του ελληνικού πολιτισμού.

Είχε τιμηθεί από την UNESCO.

## Εργογραφία

* *Ολυμπιακή Δημοκρατία*, εκδόσεις Έλλην (2004)
* *Ελλάδος σήμα*, εκδόσεις Γεωργιάδης-Βιβλιοθήκη των Ελλήνων (2003)
* *Παθολογία πολιτευμάτων στην αρχαιότητα*, εκδόσεις Καρδαμίτσα (1996)
* *Θουκυδίδεια* - 1.Αναθεώρηση του παρελθόντος από τον Θουκυδίδη, 2.Τα δέοντα, 3.Ταχεία κρίσις του Μηδικού (1991)

### Συμμετοχή σε συλλογικά έργα

**Η αρχαία ελληνική λυρική ποίηση και η διαχρονική της επίδραση*, εκδόσεις Κοράλι-Γκέλμπεσης Γιώργος (2015)
**Απόστολος Παύλος και Κόρινθος*, εκδόσεις Ψυχογιός (2013)
**Απόστολος Παύλος και Κόρινθος*, εκδόσεις Ψυχογιός (2009)
**Μέγας Αλέξανδρος*, εφημερίδα ''Ελευθεροτυπία'' (2009)
**Ο ρόλος του ΟΗΕ στον 21ο αιώνα*, εκδόσεις Ευρωπαϊκό Πολιτιστικό Κέντρο Δελφών (2009)
**Δ΄ Διεθνές Συνέδριο ελληνο-ανατολικών και ελληνοαφρικανικών σπουδών*, εκδόσεις Ευρωπαϊκό Πολιτιστικό Κέντρο Δελφών (1993)

### Άλλοι τίτλοι

* Λεύκωμα αναμνήσεων των φοιτητών και φοιτητριών της Φιλοσοφικής Σχολής (1955-1960) του Εθνικού και Καποδιστριακού Πανεπιστημίου Αθηνών, εκδόσεις Λειμών (2016) [επιμέλεια]
* Πλάτωνος νόμοι, εκδόσεις Σάκκουλας Αντώνης (2003) [επιμέλεια]
* Starr Chester, Η γέννηση της αθηναϊκής δημοκρατίας, εκδόσεις Καρδαμίτσα (1999) [επιμέλεια]

## Εξωτερικοί σύνδεσμοι
* Εθνικό Κέντρο Βιβλίου: Σύγχρονοι Έλληνες Συγγραφείς - Μικρογιαννάκης Εμμανουήλ 
* 

## Παραπομπές


Κατηγορία:Έλληνες επιστήμονες
Εκστρατεία στη Συρία και τον Λίβανο (1941)

Το καλοκαίρι του 1941, κατά τη διάρκεια του Β’ Παγκοσμίου Πολέμου, βρετανικά στρατεύματα εισέβαλαν στη Συρία και τον Λίβανο, που βρίσκονταν υπό τον έλεγχο της Γαλλίας του Βισύ. Η **Βρετανική Εκστρατεία στη Συρία και τον Λίβανο (είναι γνωστή και ως Επιχείρηση Εξαγωγέας - Operation Exporter**) ξεκίνησε στις 8 Ιουνίου και ολοκληρώθηκε στις 14 Ιουλίου 1941 και κατά τη διάρκειά της έχασαν τη ζωή τους συνολικά περισσότεροι από 10.000 στρατιώτες. Η εν λόγω εκστρατεία έληξε με την υπογραφή της Ανακωχής της Saint Jean d'Acre, στις 14 Ιουλίου, στους στρατώνες Sidney Smith, στα περίχωρα της Βηρυτού. 

Σκοπός της εισβολής των Βρετανών στη Συρία και το Ιράκ ήταν να εμποδίσουν τη Ναζιστική Γερμανία να χρησιμοποιήσει την ελεγχόμενη από τη Γαλλία του Βισύ Συριακή Δημοκρατία και τον Γαλλικό Λίβανο ως βάσεις για επιθέσεις στην Αίγυπτο. Είχε προηγηθεί το πραξικόπημα της 1ης Απριλίου 1941 στο Ιράκ και η κατάληψη της εξουσίας από τους ιρακινούς εθνικιστές υπό τον Ρασίντ Αλί, που στη συνέχεια στράφηκαν για βοήθεια στη Ναζιστική Γερμανία, ο Αγγλοϊρακινός πόλεμος (2 -31 Μαΐου 1941), που οδήγησε στην ανατροπή του καθεστώτος του Αλί και στην τοποθέτηση μιας κυβέρνησης ανδρείκελων, απόλυτα ελεγχόμενης από τους Βρετανούς, η γερμανική εισβολή στην Ελλάδα και η κατάληψη της Κρήτης ενώ οι Βρετανοί, στα πλαίσια της Western Desert Campaign (1940–1943), στη Δυτική Αφρική, ετοίμαζαν την Επιχείρηση Battleaxe για να άρουν την Πολιορκία του Τομπρούκ και στην Εκστρατεία στην Ανατολική Αφρική (10 Ιουνίου 1940 – 27 Νοεμβρίου 1941), πολεμούσαν στην Αιθιοπία και την Ερυθραία. 
 
Η Συρία και ο Λίβανος μέχρι τον Πρώτο Παγκόσμιο Πόλεμο αποτελούσαν τμήμα της Οθωμανικής Αυτοκρατορίας. Μετά τη διάλυση της τέθηκαν υπό Γαλλική Εντολή, το 1923, και το 1936 η Γαλλία παραχώρησε αυτονομία στη Συρία διατηρώντας το δικαίωμα να έχει στη χώρα στρατό και δύο αεροδρόμια. 

## Παραπομπές


## Πηγές
### Βιβλία
*  in 
* 
* 
* 
* 
* 
* 
* 
* 
* 
* 
* 
* 
*
* 
* 
* 
* 
* 
*  in 

### Τύπος
* 
* 
* 

## Για περαιτέρω ανάγνωση
* 

## Εξωτερικοί σύνδεσμοι

* 
* 
* Australian War Memorial, 2005, "Syrian Campaign" 
* "The Syrian Show Begins"  – *[[Time (magazine)|Time]]* magazine article, June 18, 1941
*"Exit With A Flourish" – *Time* magazine article, July 28, 1941
* The Palmach

Κατηγορία:Β΄ Παγκόσμιος Πόλεμος
Κατηγορία:Στρατιωτικές Επιχειρήσεις του Β' Παγκοσμίου Πολέμου
Κατηγορία:Ιστορία της Συρίας
Κατηγορία:Ιστορία του Λιβάνου
Κατηγορία:Γαλλική Εντολή για τη Συρία και το Λίβανο
Ασθένειες της φτώχειας

**Ασθένειες της φτώχειας** (επίσης γνωστές ως **ασθένειες που σχετίζονται με τη φτώχεια**) είναι ασθένειες που επικρατούν σε πληθυσμούς χαμηλού εισοδήματος.  Περιλαμβάνουν μολυσματικές ασθένειες, καθώς και ασθένειες που συνδέονται με τον υποσιτισμό και τις κακές συμπεριφορές υγείας.  Η φτώχεια είναι ένας από τους σημαντικότερους κοινωνικούς καθοριστικούς παράγοντες της υγείας.  Η Παγκόσμια Έκθεση για την Υγεία του 2002 αναφέρει ότι οι ασθένειες της φτώχειας αντιπροσωπεύουν το 45% της επιβάρυνσης από τις ασθένειες στις χώρες με υψηλό ποσοστό φτώχειας που μπορούν να προληφθούν ή να αντιμετωπιστούν με τις υπάρχουσες παρεμβάσεις. Οι ασθένειες της φτώχειας είναι συχνά συννοσηρές και πανταχού παρούσες με τον υποσιτισμό.
## Παραπομπές


Κατηγορία:Φτώχεια
φτωχεια
φτωχεια
Κατηγορία:Οικονομικά της υγείας
Σλοβακικές προεδρικές εκλογές (2019)

**Προεδρικές εκλογές** διεξήχθησαν στη Σλοβακία στις 16 Μαρτίου 2019, με τον δεύτερο γύρο να διεξάγεται στις 30 Μαρτίου 2019. Ο  απερχόμενος πρόεδρος Αντρέι Κίσκα δεν διεκδίκησε ξανά το προεδρικό αξίωμα.

Στον πρώτο γύρο δεν υπήρχε κάποιος υποψήφιος που να εξασφαλίσει την απαιτούμενη πλειοψηφία για να εκλεγεί πρόεδρος. Προηγήθηκε η Ζουζάνα Τσαπούτοβα με ποσοστό 40,5% έναντι 18,66% για τον δεύτερο Μάρος Σέφκοβιτς. Στον 2ο γύρο η Τσαπούτοβα αναμετρήθηκε με τον Σέφκοβιτς, κερδίζοντας τελικά τις εκλογές με ποσοστό 58,4% έναντι 41,5 για τον Σέφκοβιτς.

Η ορκωμοσία της νέας προέδρου, η οποία έγινε η πρώτη γυναίκα και η νεότερη πρόεδρος στη χώρα της, έγινε στις 15 Ιουνίου.

## Εκλογικό σύστημα
Ο Πρόεδρος της Σλοβακίας εκλέγεται με την ψήφο του λαού από το 1999 για πενταετή θητεία. Ο ρόλος του είναι περιορισμένος, όμως όχι απλώς εθιμοτυπικός. Διορίζει τον Πρωθυπουργό και έχει δικαίωμα να ασκήσει βέτο σε νομοσχέδια (αν δεν έχουν επιβεβαιωθεί με πλειοψηφία των δύο τρίτων) και επίσης διορίζει τους ανώτατους δικαστές.

Η εκλογή του Προέδρου γίνεται σε δύο γύρους. Για να εκλεγεί κάποιος ή κάποια πρόεδρος, θα πρέπει να συγκεντρώσει το 50%+1 των ψήφων στον 1ο γύρο. Οι δύο πρώτοι υποψήφιοι που προηγήθηκαν στον 1ο γύρο αναμετρώνται σε έναν δεύτερο και τελικό γύρο.

Προκειμένου μια υποψηφιότητα να είναι έγκυρη, το Σύνταγμα της Σλοβακίας απαιτεί την συγκέντρωση 15.000 υπογραφών από σλοβάκους πολίτες ή την υποστήριξη των 15 από τους συνολικά 150 βουλευτές στη βουλή. Ο υποψήφιος πρέπει να έχει δικαίωμα ψήφου, να είναι πάνω από 40 ετών και να έχει παραιτηθεί από οποιοδήποτε άλλο δημόσιο αξίωμα. Το όριο θητειών του είναι μέχρι δύο προεδρικές θητείες.

## Αποτελέσματα

## Παραπομπές


2019 προεδρικες εκλογες
Σλοβακ
Τζέραλντ Ρόμπινσον (καλαθοσφαιριστής, γενν. το 1989)

Ο **Τζέραλντ Άντονι Ρόμπινσον Τζ.** (*Gerald Anthony Robinson Jr.*, γενν. 10 Φεβρουαρίου 1989) είναι Αμερικανός επαγγελματίας καλαθοσφαιριστής, ο οποίος αγωνίζεται ως πόιντ γκαρντ/σούτινγκ γκαρντ για τον Προμηθέα Πατρών. 

## Επαγγελματική σταδιοδρομία
Μετά την ολοκλήρωση της κολεγιακής σταδιοδρομίας του στους Τζόρτζια Μπούλντογκς το 2012, ο Ρόμπινσον ξεκίνησε την επαγγελματική του σταδιοδρομία στο Βέλγιο με τη Λέουβεν Μπέαρς. 

Τον Ιούλιο του 2013, ο Ρόμπινσον εντάχθηκε στους Μέμφις Γκρίζλις για το Σάμερ Λιγκ 2013 στο Λας Βέγκας. Τον Αύγουστο του 2013, υπέγραψε μονοετή συμβόλαιο με την Χάποελ Γκιλμπόα Γκαλίλ από το Ισραήλ. 

Στις 25 Αυγούστου 2014, υπέγραψε με τη λετονική ΒΕΦ Ρίγκα. 

Την 1η Ιουλίου 2015, υπέγραψε με τη γαλλική Ναντέρ. 

Στις 30 Μαρτίου 2017, εντάχθηκε στην Άλμπα Βερολίνου του Πρωταθλήματος Γερμανίας. 

Στις 6 Ιουλίου 2017, υπέγραψε με τη Μονακό. 

Στις 24 Οκτωβρίου 2019, υπέγραψε με τον Προμηθέα Πατρών.

## Παραπομπές

## Εξωτερικοί σύνδεσμοι
* Προφίλ  στο vefriga.com 
* Βιογραφικό στους Τζόρτζια Μπούλντογκς 
* Προφίλ στο Eurobasket.com 

Κατηγορία:Αμερικανοί καλαθοσφαιριστές
Κατηγορία:Πόιντ γκαρντ
Κατηγορία:Σούτινγκ γκαρντ
Κατηγορία:Καλαθοσφαιριστές Λέουβεν Μπέαρς
Κατηγορία:Καλαθοσφαιριστές βελγικών συλλόγων
Κατηγορία:Καλαθοσφαιριστές Χάποελ Γκιλμπόα Γκαλίλ
Κατηγορία:Καλαθοσφαιριστές ισραηλινών συλλόγων
Κατηγορία:Καλαθοσφαιριστές ΜΚ ΒΕΦ Ρίγκα
Κατηγορία:Καλαθοσφαιριστές λετονικών συλλόγων
Κατηγορία:Καλαθοσφαιριστές Ναντέρ 92
Κατηγορία:Καλαθοσφαιριστές γαλλικών συλλόγων
Κατηγορία:Καλαθοσφαιριστές ιρανικών συλλόγων
Κατηγορία:Καλαθοσφαιριστές Άλμπα Βερολίνου
Κατηγορία:Καλαθοσφαιριστές γερμανικών συλλόγων
Κατηγορία:Καλαθοσφαιριστές ΑΣ Μονακό
Κατηγορία:Καλαθοσφαιριστές Προμηθέα Πατρών
Κατηγορία:Καλαθοσφαιριστές Α1 Εθνικής Ελλάδας
Κατηγορία:Ξένοι καλαθοσφαιριστές στην Ελλάδα
Λωξάντρα (μυθιστόρημα)

Η ***Λωξάντρα*** είναι μυθιστόρημα της Μαρίας Ιορδανίδου. Ήταν το πρώτο λογοτεχνικό έργο της συγγραφέως και αναφέρεται στην Κωνσταντινούπολη του τέλους του 19ου και των αρχών του 20ού αι., όταν το ρωμέικο στοιχείο ήταν ακόμα έντονο στην πόλη. Το μυθιστόρημα κυκλοφόρησε για πρώτη φορά από τις εκδόσεις *Δίφρος* στην Αθήνα το 1963. Έκτοτε κυκλοφόρησε σε πολλές άλλες εκδόσεις και ανατυπώσεις, 
γνωρίζοντας τεράστια εμπορική επιτυχία. Μεταφέρθηκε επίσης στην τηλεόραση και στο θέατρο.

Η ***Λωξάντρα*** είναι η ιστορία της γιαγιάς της: μέσα από αυτήν, η Μαρία Ιορδανίδου ξαναζωντανεύει μια ολόκληρη εποχή, ακόμα και *τώρα, που όλα αυτά πέρασαν και το χορτάρι της λησμονιάς αρχίζει κιόλας να φυτρώνει*.

## Παραπομπές


Λωξαντρα
Λωξαντρα
Κατηγορία:Μυθιστορήματα του 1962
Σάντα Τερέζα Γκαλλούρα

Η **Σάντα Τερέζα Γκαλλούρα** είναι Δήμος της Ιταλικής επαρχίας του Σάσσαρι στην Περιφέρεια της Σαρδηνίας στην Ιταλία. Την περίοδο 2005 - 2016 η Σάντα Τερέζα Γκαλλούρα ανήκε στην Επαρχία της Όλμπια-Τέμπιο που δημιουργήθηκε με κυβερνητικό διάταγμα (2005). Ο πληθυσμός της πόλης είναι 5.211 κάτοικοι και η πυκνότητα του πληθυσμού 51 κάτοικοι ανά τετραγωνικό χιλιόμετρο (30 Νοεμβρίου 2014). 

Βρίσκεται στο βορινότερο άκρο της Σαρδηνίας στο Στενό του Μπονιφάτσιο, η Κορσική φαίνεται καθαρά από την ακτή της πόλης. Η θέση της Σάντα Τερέζα Γκαλλούρα πιθανότατα να αντιστοιχεί στην ίδια θέση που βρισκόταν η αρχαία πόλη Τίβουλα.
Η Σάντα Τερέζα Γκαλλούρα έχει μόνιμο πληθυσμό 5.000 κατοίκους που τους θερινούς μήνες με τον τουρισμό φτάνει τους 10.000 - 15.000, περιέχει πολλά τουριστικά καταστήματα και εστιατόρια που είναι κλειστά τους χειμερινούς μήνες. Η παραλία της Σάντα Τερέζα στα βόρεια είναι γεμάτη από κόσμο και τα νερά της είναι γενικά ζεστά.

## Παραπομπές
 		


## Εξωτερικοί σύνδεσμοι

*Πληροφορίες για τη Σαρδηνία 
*Σαρδηνία

Κατηγορία:Πόλεις της Σαρδηνίας
Κατηγορία:Δήμοι της Επαρχίας του Σάσσαρι
Καλέργο Εύβοιας

Το **Καλέργο** ή **Καλλέργο** είναι ημιορεινός οικισμός της Περιφερειακής Ενότητας Εύβοιας σε υψόμετρο 160 μέτρα, ο οποίος βρίσκεται στα νοτιοανατολικά της Εύβοιας και τα παράλια του Αιγαίου. Απέχει 40 χλμ. Β. από την Κάρυστο (μέσω Μαρμαρίου) και 131 χλμ. ΝΑ. από την Χαλκίδα. Ως οικισμός αναφέρεται επίσημα το 1879 στο ΦΕΚ 50Α - 25/07/1879 να προσαρτάται στον δήμο Καρύστου. Σύμφωνα με το πρόγραμμα ''Καλλικράτης'', μαζί με το Αγαθό, τον Βράχο, τον Καλλιανό, τους Λενοσαίους και τη Σώτειρα αποτελούν την τοπική κοινότητα Καλλιανού της δημοτικής ενότητας Μαρμαρίου που υπάγεται στο Δήμο Καρύστου και σύμφωνα με την απογραφή του 2011 έχει 15 μόνιμους κατοίκους.

## Παραπομπές


Κατηγορία:Χωριά της περιφερειακής ενότητας Ευβοίας
Κατηγορία:Δήμος Καρύστου
Άγιος Δημήτριος Μαρμαρίου Εύβοιας

Ο **Άγιος Δημήτριος** είναι ημιορεινό χωριό της Περιφερειακής Ενότητας Εύβοιας σε υψόμετρο 400 μέτρα, ο οποίος βρίσκεται στη νότια Εύβοια και προς την πλευρά του Αιγαίου. Απέχει 32,5 χλμ. Β. από την Κάρυστο (μέσω Μαρμαρίου) και 124 χλμ. ΝΑ. από την Χαλκίδα. Ως οικισμός αναφέρεται επίσημα το 1835 να προσαρτάται στον δήμο Καρύστου, ενώ το 1912 με το ΦΕΚ 245Α - 16/08/1912 ορίζεται έδρα της νεοϊδρυθείσας ομώνυμης κοινότητας. Σύμφωνα με το πρόγραμμα ''Καλλικράτης'' αποτελεί την τοπική κοινότητα Αγίου Δημητρίου της δημοτικής ενότητας Μαρμαρίου που υπάγεται στον Δήμο Καρύστου ενώ σύμφωνα με την απογραφή του 2011 έχει 163 μόνιμους κατοίκους. Η τοπική κοινότητα Αγίου Δημητρίου είναι χαρακτηρισμένη ως αγροτικός ορεινός οικισμός, με έκταση 25,641 χμ² (2011).

## Πληθυσμός

## Σημείωση
Στην Εύβοια και τον Δήμο Κύμης - Αλιβερίου υπάρχει ο συνώνυμος οικισμός Άγιος Δημήτριος Αργυρού

## Παραπομπές

## Πηγές
* Εγκυκλοπαίδεια Πάπυρος Λαρούς Μπριτάνικα, 1978, 2006 (ΠΛΜ)
* Εγκυκλοπαίδεια Πάπυρος Λαρούς, 1963 (ΠΛ)

Κατηγορία:Χωριά της περιφερειακής ενότητας Ευβοίας
Κατηγορία:Δήμος Καρύστου
Τίβουλα

Η **Τίβουλα** είναι αρχαία πόλη στη Σαρδηνία στο βορινότερο άκρο του νησιού, είναι το σημείο στο οποίο αποβιβάζονται οι ταξιδιώτες που έρχονται από την Κορσική. Τα Ημερολόγια του αυτοκράτορα Αντωνίνου μας παρέχουν τουλάχιστον τέσσερις πορείες που ακολουθούσαν οι ταξιδιώτες με σημείο εκκίνησης το Τίβουλα. Η τοποθεσία της αρχαίας πόλης είναι σημείο συζήτησης, ο Κλαύδιος Πτολεμαίος το τοποθετεί στο Καστελσάντρο που βρίσκεται στο βορινότερο άκρο του νησιού στην Επαρχία του Σάσσαρι, 30 χιλιόμετρα από το Πόρτο Τόρρες. 

Η θέση αυτή δεν συμφωνεί με τις διαδρομές στα Ημερολόγια και είναι πιθανότατα εσφαλμένη. Ο Κλαύδιος Πτολεμαίος καταγράφει έναν λαό τους Τιβουλάτιους που ζούσαν στο βορινότερο άκρο του νησιού, τους σχετίζει με την πόλη Τίβουλα. Η θέση που έγραψε ο Λα Μαρμόρα και υιοθέτησε ο λεξικογράφος Ουίλλιαμ Σμιθ είναι το μικρό λιμάνι Πόρτο ντι Λούνγκο Σάρντο στο βορινότερο άκρο του νησιού. Οι Συντάκτες του Άτλαντα του Μπάρινγκτον τοποθετούν την Τίβουλα στον Δήμο Σάντα Τερέζα Γκαλλούρα της Επαρχίας της Όλμπια-Τέμπιο.

## Παραπομπές


## Πηγές
* Κλαύδιος Πτολεμαίος, Γεωγραφική Υφήγησις, Τόμος 3
* Richard Talbert, Barrington Atlas of the Greek and Roman World, Χάρτης 48
* The Itinerary of the Emperor Antoninus

Κατηγορία:Χαμένες αρχαίες πόλεις
Άγιος Κωνσταντίνος Εύβοιας

Ο **Άγιος Κωνσταντίνος** είναι ημιορεινός οικισμός στον δήμο Καρύστου της Περιφερειακής Ενότητας Εύβοιας. Σύμφωνα με την απογραφή του 2011 έχει 62 μόνιμους κατοίκους.

## Γενικά στοιχεία
Ο Άγιος Κωνσταντίνος βρίσκεται στο νότιο τμήμα της Εύβοιας, σε απόσταση 1,5 χλμ. ΒΑ. από το Μαρμάρι και είναι κτισμένος σε υψόμετρο 170 μέτρων,  δίπλα στην επαρχιακή οδό Χαλκίδας - Καρύστου. Ως ξεχωριστός οικισμός αναφέρεται επίσημα το 1971 να απογράφεται στην τότε κοινότητα Μαρμαρίου της επαρχίας Καρυστίας. Σύμφωνα με το πρόγραμμα ''Καλλικράτης'' ανήκει στην τοπική κοινότητα Μαρμαρίου της ομώνυμης δημοτικής ενότητας που υπάγεται στον δήμο Καρύστου.

## Απογραφές πληθυσμού

## Παραπομπές


Κατηγορία:Χωριά της περιφερειακής ενότητας Ευβοίας
Κατηγορία:Δήμος Καρύστου